**ЗАДАЦИ**

1. Користи и бриге родитеља и васпитача у вези инклузије у вртићу
2. Деца са сметњама у развоју и подршка васпитача
3. Испитивање специфичности сарадње васпитача и родитеља детета са по посебним потребама

1. задатак: Користи и бриге родитеља и васпитача у вези инклузије у вртићу

* Интервјуисати *Васпитаче* или *Родитеље* или *Директоре вртића* или *стручне сараднике* – најмање две особе[[1]](#footnote-1):
* да ли су до сада сарађивали са стручњацима (у установи у којој раде или изван ње) у погледу рада са дететом са посебним потребама,
* да ли су имали oбуку – стручно усавршавање за рад са децом са посебним потребама (навести коју, ако јесу)
* током рада у установи, да ли су имали неку другу врсту обуке која би била важна за рад са децом уопште или за сарадњу са родитељима, колегама и сл. (навести коју, ако јесу)
* како изгледа процес укључивања детета са посебним потребама: ко доноси одлуку о укључивању, на основу чега, да ли се посебно планира рад са дететом,
* које врсте помоћи и подршке би им биле потребне
* које су користи, које су бриге
* Извести закључак о ИНКЛУЗИВНОСТИ ВРТИЋА, а на основу критеријума и индикатора добре инклузивне праксе (*Водич за унапређивање инклузивне образовне праксе – електронски извор)*

Извештај о реализованом ЗАДАТКУ:

 Извештај треба да садржи:

1. иницијале интервјуисаних васпитача, родитеља, директора; име вртића,
2. време и контекст интервјуисања,
3. транскрипте интервјуа, закључке о томе да ли се пракса заснива на социјалном или медицинском моделу инклузије, аргументовано подацима из интервјуа и ваше предлоге за развој инклузивне оријентације вртића.

2. ЗАДАТАК Деца са сметњама у развоју и подршка васпитача

1. Посматрање детета и записивање свега што видите и што сматрате значајним (опис активности и понашања у односу са другом децом, у односу са васпитачем);
2. Посматрање интеракције детета и васпитача, опис прилагођавања активности и понашања васпитача развојним специфичностима детета. Посматрања вршити у више фаза током \*\*\*\*\*\*дана праксе;
3. Извести закључак о начину прилагођавања активности посебним образовним потребама деце и њиховим индивидуалним разликама, упоређивањем са поступцима датим у литератури.

**Извештај о реализованом ЗАДАТКУ:**

 Извештај треба да садржи:

1. име и презиме васпитача; име вртића,
2. године стажа, посебне обуке и семинари,
3. иницијали детета, развојне сметње (ако постоји документација, преписати или препричати),
4. описи понашања детета и његове интеракције са васпитачем и другом децом – одабране ситуације, закључке о подршци која се даје детету са сметњма у вртићу и ваше предлоге за рад са дететом.

3. ЗАДАТАК. Испитивање специфичности сарадње васпитача и родитеља детета са посебним потребама

1. Интервјуисати васпитачa

* Извести закључке о начину сарадње васпитача и родитеља детета са посебним потребама (уколико нема детета са посебним потребама, одабрати случај где је сарадња са родитељима била тешка и описати разлоге).

**Извештај о реализованом ЗАДАТКУ**

Извештај треба да садржи:

1. име и презиме васпитача, име вртића,
2. године стажа, посебне обуке,
3. транскрипт интервјуа, закључке о специфичностима сарадње, одговорности васпитача за развој сарадње и ваше предлоге за унапређивање квалитета сарадње.

**Упутство за вођење интервјуа**

1. Потенцијалном саговорнику објаснити тему и разлоге спровођења интервјуа и најавити колико би интервју трајао.
2. Питања треба да буду кратка, разумљива и прецизна.
3. Питања треба да подстичу добијање богатих и релевантних одговора за тему која се истражује.
4. У питањима избегавати или унапред разјаснити стручне термине: Нпр. уместо „деца са посебним потребама“, „деца којој је потребна посебна подршка за учење и развој“ (услед социјалне ускраћености, развојних тешкоћа и сл.)
5. Избегавати сугестивна питања – питања којима се наговештава пожељан одговор или на било који начин усмерава саговорник.
6. Дозволити саговорнику да размисли, не пожуривати га.
7. Током интервјуа појашњавати нејасне и недоречене одговоре (на пример: “Када кажете да је инклузија немогућа, шта у ствари под тим мислите?”)
8. Током интервјуа пажљиво слушати саговорника (шта и како говори), показати му да сте заинтересовани и да уважавате његово мишљење. Не показати неслагање са његовим ставовима.

У Алексинцу, март, 2020. год. **Предметни наставник**

 Др. Соња Величковић, проф, студија

1. Опште упутство за вођење интервјуа налази се на страни 3. [↑](#footnote-ref-1)